open-index/open-wikipedia-markdown huggingface dataset:
סזר אוזטורק

**סזר אוזטורק** (בטורקית: **Sezer Öztürk**; נולד ב-3 בנובמבר 1985 בוולברט שבגרמניה המערבית) הוא כדורגלן עבר טורקי ששיחק בעמדת הקשר ההתקפי.

## קריירת מועדונים
אוזטורק נולד בוולברט שבגרמניה המערבית ושיחק במחלקות הנוער של טורקגוצ'ו ולברט, SSVg ולברט, TVD ולברט ורוט-וייס אסן. בשנת 1995 הגיע למחלקת הנוער של באייר לברקוזן מהבונדסליגה, ובין השנים 2004–2005 ערך שבע הופעות ליגה במדי הקבוצה, כולן כמחליף. בעונת  הוא הושאל למשך עונה אחת למחזיקת הגביע הבלגי חרמינל בירסחוט על-מנת לצבור דקות משחק. בחודש ינואר 2006 עבר אוזטורק לנירנברג, גם היא מהבונדסליגה.

בסוף עונת  עבר אוזטורק למניסהספור מליגת העל הטורקית. לקראת החצי השני של עונת  הוא עבר לאסקישהירספור מליגת העל הטורקית, במדיה חתם על חוזה לשתי עונות וחצי.

בחלון ההעברות של קיץ 2011 חתם אוזטורק על חוזה לארבע עונות לאלופת הליגה בעונת  פנרבחצ'ה.

בקיץ 2013 עבר אוזטורק לבשיקטש, גם היא מליגת העל הטורקית. באוקטובר 2013 לאחר משחק ידידות הוא היה מעורב בקטטה עם איברהים טוראמן שגרמה לעזיבת טורמאן מהקבוצה. אוזטורק לא זכה לדקות משחק במדי הקבוצה ובעונת  הוא הושאל לאיסטנבול בשאקשהיר, ובהמשך הושאל לאסקישהירספור. בשנת 2015 הוא נופה מסגל בשיקטש והתבקש למצוא קבוצה חדשה, ולבסוף פרש מכדורגל.

## קריירה בינלאומית
בשנת 2010 זומן אוזטורק לסגל נבחרת טורקיה לקראת משחק ידידות נגד נבחרת ארצות הברית, אך לא זכה לדקות משחק במדי הנבחרת.

## חשדות ברצח
ב-19 בספטמבר 2021 אוזטורק רצח לכאורה באקדחו אדם אחד ופצע ארבעה בשל ויכוח הנוגע להסדרי תנועה בשילה, איסטנבול, טורקיה. לפי הדיווח, אוזטורק וחברו ניסו לחצות כביש שהיה חסום על-ידי עוברי אורח. במקום התפתח ויכוח, ותוך זמן קצר התפתחה קטטה במהלכה שלף אוזטורק את אקדחו וירה בעוברי האורח, ולבסוף ברח מהזירה. האירוע צולם על-ידי מצלמות של טלפונים ניידים ועל-ידי מצלמות אבטחה, הוא נתפס רק ב-27 בנובמבר בניסיון לעבור את הגבול בצורה לא חוקית.

## תארים
;פנרבחצ'ה
* הגביע הטורקי (2): 2011/2012, 2012/2013

## קישורים חיצוניים

## הערות שוליים

קטגוריה:כדורגלנים טורקים
קטגוריה:קשרי כדורגל טורקים
קטגוריה:כדורגלני באייר לברקוזן
קטגוריה:כדורגלני בירסחוט
קטגוריה:כדורגלני נירנברג
קטגוריה:כדורגלני אסקישהירספור
קטגוריה:כדורגלני פנרבחצ'ה
קטגוריה:כדורגלני בשיקטש
קטגוריה:כדורגלני איסטנבול בשאקשהיר
קטגוריה:טורקים שנולדו ב-1985
A Night in Tunisia

**A Night in Tunisia ("לילה בתוניסיה"**) הוא לחן, שכתב נגן החצוצרה דיזי גילספי בשנת 1942, כאשר גילספי ניגן בהרכב של בני קרטר. קטע הפך לסטנדרט ג'אז.

הקטע הוצג בתחילה בשם "אינטרלוד" עם מילים מאת שרה ווהן. ואכן, הסולנית עצמה הייתה אחד האמנים הראשונים שהקליטו אותו, בגרסה איטית בדצמבר 1944 בהשתתפות גילספי כמלווה.

המנגינה התפרסמה בביצוע הביג בנד של בילי אקסטין, הידועה כלהקת הביג בנד הראשונה אי פעם. בלהקה זו הופיעו, לצד גילספי, הסקסופוניסט צ'ארלי פארקר והזמרת שרה ווהן.

גילספי שכינה את המנגינה "Interlude" אמר, כי "איזה גאון החליט לקרוא לזה 'לילה בתוניסיה'". לדבריו, המנגינה הולחנה בפסנתר במועדון Kelly’s Stable שבניו יורק.

"לילה בתוניסיה" הייתה אחת מהיצירות היותר מזוהות עם להקת הבי בופ בהרכב הביג בנד של גילספי, והוא גם ניגן אותה עם הרכבים קטנים אחרים שלו.

בינואר 2004 הוסיפה האקדמיה להקלטות (**The Recording Academy**) את ההקלטה בהוצאת חברת ההקלטות "ויקטור" מ-1946 מאת גילספי ל"היכל התהילה" של פרסי הגראמי.

באלבום "A Night at Birdland Vol.1", הציג המתופף ארט בלייקי את גרסת הכיסוי שלו משנת 1954 שאמר: "...עכשיו ננגן מנגינה שנכתבה על ידי דיזי גילספי המפורסם. אני מרגיש די קרוב למנגינה הזאת כיוון שהייתי שם כשהלחין אותה בטקסס בתחתית פח אשפה ".

## ניתוח
יצירה זו מראה את שאיפתו של המלחין להתרחק מהמוסכמות של הג'אז של שנות ה-40. הדבר מוצג על ידי המקצבים האפרו-קריביים שלו, הגישה החדשנית להרמוניה ולחן, ועל ידי עזיבתו את קו הבס הרגיל של הג'אז משנות ה-40.

האוסטינטו המורכב של הבס בקטע "A" נמנע מדפוס הבס הסטנדרטי של רבעי טונים, והשימוש בשינויי אקורד מתנדנדים של מהלך הרמוני (באמצעות ה-Sub V, אקורד תחליף טריטון לאקורד הדומיננטי) מעניקים לשיר תחושה ייחודית ומסתורית.

Night_In_Tunisia A sections of "A Night in Tunisia"

קטע B בולט כבעל מקצב ("two-five-one progression") לא ברור, שכן התקדמות האקורד של קטע B כמו נלקחת מקטע B בסטנדרט " "Alone Together", גורם למהלך ההרמוני להוביל חזרה לסאב V של קטע A.

בדומה למנגינות רבות של גילספי, הוא כולל מבוא קצר בכתב וקטע ביניים קצר המתרחש בין קטעי סולו-במקרה זה, רצף של שתים עשרה תיבות המוביל לברייק של ארבע תיבות עבור הסולן הבא אחריו.
ממוזער|280px|Bass

## גרסאות כיסוי (רשימה חלקית)
היצירה זכתה לגרסאות כיסוי רבות מאד.

## קישורים חיצוניים

* הסבר על היצירה "לילה בתוניסיה"
* Dizzy Gillespie feat. Charlie Parker - A Night In Tunisia

## הערות שוליים

קטגוריה:שירים באנגלית
קטגוריה:שירים על לילות
תוניסיה
קטגוריה:סטנדרטים בג'אז
In Person!

****** הוא האלבום השביעי של הזמר האמריקאי טוני בנט, יחד עם תזמורת קאונט באסי. את האלבום הוציאה חברת התקליטים קולומביה רקורדס לאור, במרץ 1959, לאחר שהוקלט בחודש דצמבר בשנה הקודמת.

תחילה נועד **' לצאת לאור כ[[אלבום הופעה]], ב[[נובמבר]] [[1958]]. אולם ההקלטה נעשתה ללא אישורו של מפיק האלבום, אל חם. הוא חייב את בנט והתזמורת להקליט מחדש את האלבום, ולשתול בו צלילי [[מחיאות כפיים]], שידמו את הקהל בהקלטה המקורית. אל חם כשל בהדבקת צלילי מחיאות הכפיים במקומות הנכונים. דחי זה תוקן בהקלטה המחודשת של **' בשנת 1994. גרסה זו זכתה לביקורות חיביות מפי מבקרי המוזיקה העכשווית.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
Hometown, My Town

***Hometown, My Town*** (בעברית: "**עיר הולדתי, העיר שלי**") הוא האלבום התשיעי של הזמר האמריקאי טוני בנט. את האלבום הוציאה חברת התקליטים קולומביה רקורדס לאור, ביולי 1959, לאחר שהוקלט בחודש נובמבר בשנה הקודמת.

## רשימת רצועות

## קישורים חיצוניים

## הערות שוליים

קטגוריה:אלבומי טוני בנט
קטגוריה:אלבומים באנגלית
קטגוריה:אלבומי ג'אז
קטגוריה:אלבומי חברת קולומביה רקורדס
קואליציית רמזור

**קואליציית רמזור** (בגרמנית: **Ampelkoalition**) הוא מונח שמקורו בפוליטיקה הגרמנית והוא מתאר מצב של ממשלה בה חברות המפלגה הסוציאל-דמוקרטית של גרמניה, המפלגה הדמוקרטית החופשית ומפלגת הירוקים הגרמנית. השם "קואליציית רמזור" נובע מהעובדה שהצבעים הראשיים של המפלגות הם אדום, צהוב וירוק בהתאמה וזהו גם סדר הצבעים של רמזור. עם השנים המונח החל לתאר קולאציות דומות בין סוציאל-דמוקרטים, ליברלים וירוקים במדינות אחרות.

## היסטוריה
ברמה המדינית, היו מספר קואלציות רמזור. אחת הייתה בברנדנבורג בין 1990 ל-1994 ובברמן בין 1991 ל-1995. ב-2001, במהלך הבחירות שנערכו בברלין התנהל משא ומתן להקמת קואליציה שכזאת אך בסופו של דבר המגעים לא נשאו פרי ונכשלו. כך גם מגעים מוקדמים על הקמת ממשלה במדינת נורדריין-וסטפאליה ב-2010 אך גם הם לא נשאו פרי.

עם זאת, עד נובמבר 2021 טרם הוקמה קואליציית רמזור ברמה הפדרלית. על אף שלשלושת המפלגות יש הרבה במשותף ושלוש המפלגות נחשבות פרוגרסיביות חברתיות, בגלל הליברליזם כלכלי של המפלגה הדמוקרטית החופשית ובגלל יחסיה ארוכי השנים והקרובים עם המפלגה הנוצרית-דמוקרטית הגרמנית, קואליציית שכזאת מעולם לא יצא לפועל עד כה. עם זאת, לאחר הבחירות הכלליות של 2021, עלו הסיכויים להקמת קואליציות שכזאת, במיוחד לאחר שלשלוש המפלגות יהיו מספיק מושבים כדי להקים ממשלה. ב-24 בנובמבר 2021, אושרו ההסכמים הקואליציוניים בין חברות הקואליציה וב-8 בדצמבר הוקמה ממשלה המתבססת על קואליציית הרמזור, בהנהגת הקנצלר אולף שולץ.

## הערות שוליים

קטגוריה:ביטויים ומושגים פוליטיים גרמנים
קטגוריה:גרמניה: פוליטיקה
לואי דייוויסון

**לואי דייוויסון** (באנגלית: **Louis Davison**; נולד באוגוסט 1999) הוא שחקן תיאטרון, קולנוע וטלוויזיה אנגלי.

## ביוגרפיה
דייוויסון נולד ברובע האמרסמית' (אנ') אשר במערב לונדון, אנגליה. הוא בנם של השחקנים פיטר דייוויסון ואליזבת הירי. אחיו הקטן הוא השחקן ג'ואל ג'יימס דייוויסון. אחותו למחצה מנישואיו הראשונים של אביו לשחקנית סנדרה דיקינסון, היא השחקנית ג'ורג'יה טננט. אחיינו הוא השחקן טיי טננט, בנה של אחותו. 

את חוויותיו הראשונות במשחק חווה כשלמד בקורס תיאטרון בבית ספרו. הוא היה חבר בתיאטרון הנוער "The Orange Tree" והופיע במסגרתו בפסטיבל "Connection" לתיאטרון.

## קריירה
בשנת 2011 ערך את הופעת הבכורה שלו בסרט הקצר "Beached". 

בשנת 2013 לוהק לתפקיד בסרט הטלוויזיה "The Five (ish) Doctors Reboot", ובשנת 2016 הוא גילם את ויקטור בסרט "המעון של מיס פרגרין לילדים משונים". בין השנים 2016–2017 גילם את פארקר וויטפילד בסדרת הטלוויזיה "הולבי סיטי".

בשנת 2018 שיחק בתפקיד ג'פרי צ'ארלס בסדרת הטלוויזיה "פולדארק". בשנת 2019 הופיע בפרק בסדרה הקומית "The Reluctant Landlord". בשנת 2020 שיחק בעונה השלישית של הסדרה הצרפתית "נסיכת הזמן".

בשנת 2022 גילם את הנסיך אדמונד בסדרת הטלוויזיה ההיסטורית "ויקינגים: ולהאלה", המהווה ספין אוף לסדרה "ויקינגים".

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:שחקנים ילדים אנגלים
קטגוריה:אנגלים שנולדו ב-1999
אדם דניאל רוטפלד

**אדם דניאל רוטפלד** (בפולנית: **Adam Daniel Rotfeld**; נולד ב-4 במרץ 1938, פרמישלן) הוא פוליטיקאי, דיפלומט וחוקר פולני ממוצא יהודי.

## ביוגרפיה
אדם דניאל רוטפלד נולד בפרמישלן, אז חלק של פולין כיום באוקראינה למשפחה יהודית. לאחר כיבוש האזור על ידי הנאצים הוא הוסתר במנזר על ידי דניל טימצ'ינה לאורך כל שנות המלחמה. "קבוצת ברן" ניסתה להציל אותו ואת משפחתו אך אחרה את המועד ושני הוריו נרצחו. בתום המלחמה, שטח העיירה בו היה המנזר סופח לברית המועצות והמנזר נסגר. אדם דניאל הקטן הועבר לבית יתומים. בשנת 1951, לבקשת שלטונות פולין הוחזר לפולין יחד עם ילדים יתומים פולנים נוספים.

בשנים 1955–1960 למד דיפלומטיה ומשפט בינלאומי באוניברסיטת ורשה. בשנת 1969 סיים עבודת דוקטורט בקרקוב.

החל משנת 1961 אדם רוטפלד עבד במכון הפולני לענייני חוץ. בשנת 1989 הצטרף לצוות של המכון לחקר השלום בסטוקהולם ובשנת 1991 מונה למנהל המכון וכיהן בתפקיד זה עד לשנת 2002. בהיותו מנהל המכון היה ראש צוות למציאת פתרון לסכסוך בטרנסניסטריה.

בנובמבר 2001 אדם רוטפלד הצטרף למשרד החוץ הפולני. בינואר 2005 מונה לשר החוץ של פולין וכיהן בתפקיד עד לאוקטובר אותה שנה.

בשנת 2011 הוא מונה לפרופסור באוניברסיטת ורשה.

אדם דניאל רוטפלד כתב כ-20 ספרים בעיקר בתחום היחסים בין גרמניה לבין מדינות מזרח ומרכז אירופה לאחר מלחמת העולם השנייה.

על פעילותו בתחום הדיפלומטיה אדם דניאל רוטפלד קיבל מספר עיטורים פולנים, גרמנים, צרפתים, רוסים ומדינות נוספות.

## קישורים חיצוניים

* קורות חיים 

קטגוריה:דיפלומטים פולנים
קטגוריה:שרי החוץ של פולין
קטגוריה:יהודים פולנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:בוגרי אוניברסיטת ורשה
קטגוריה:קצינים בלגיון הכבוד
קטגוריה:מעוטרי עיטור הידידות (רוסיה)
קטגוריה:פולנים שנולדו ב-1938
קטגוריה:פולנים שנפטרו ב-2015
אסמאעיל, סולטאן ג'והור

סר **אסמאעיל אל-ח'אלידי אבני אל-מרחום סולטאן אבראהים אל-מאסיהור** (בג'אווי: **السلطان إسماعيل الخالدي بن السلطان إبراهيم المشهور**, באנגלית: **Ismail Al Khalidi Ibni Al-Marhum Sultan Ibrahim Al-Masyhur**; 28 באוקטובר 1894 – 10 במאי 1981) היה סולטאן ג'והור בין 1959 ל-1981, במסגרת הפדרציה של מלזיה. אסמאעיל היה הסולטאן ה-23 של ג'והור והסולטאן השלישי של ג'והור "המודרנית", אחרי אביו אבראהים, וסבו אבו בכר. במותו ירש אותו בנו, טונקו מחמוד איסקנדר.

## ביוגרפיה
אסמאעיל, בנו של אבראהים, סולטאן ג'והור, נולד ב-28 באוקטובר 1894 בארמון סמאיים בג'והור באהרו, במהלך תקופת שלטון סבו, הסולטאן אבו בכר. ב-7 בספטמבר 1895 מונה ל'טונקו מהקוטה' של ג'והור (נסיך הכתר של ג'והור) עם ירושת הכתר של אביו. עם פטירת אביו, הסולטאן אבראהים בלונדון ב-8 במאי 1959, אסמאעיל הושבע כסולטאן ג'והור החדש. הוא הוכתר בטקס רשמי שנערך ב-10 בפברואר 1960. תקופת שלטונו נחשבת למוצלחת, לנוכח המשך צמיחתה הכלכלית של ג'והור ושימוש מעמדה.

הסולטן אסמאעיל קיבל את השכלתו המלאית והאנגלית בג'והור באהרו והמשיך את לימודיו הגבוהים בממלכה המאוחדת יחד עם שני אחיו ואון ג'אפר בשנת 1904. הוא חזר לג'והור בשנת 1910 ולמד במכללה המלאית קואלה קנגסאר. הוא עזב שוב ללונדון ללמוד מנהל מדינה בשנת 1913. לפני שהוכתר כסולטאן, אסמאעיל גם מילא את תפקיד העוצר מספר פעמים ומילא חובות הקשורות לענייני מדינה. הוא חנך את הקונגרס המלאי ב-11 במאי 1946 בארמון איסטנה בג'והור באהרו שהוביל להקמת הארגון המאוחד הלאומי של המלאים. אסמאעיל קיבל הכרה על פועלו במהלך מצעד גדול שנערך ב-8 ביוני 1946 כדי לחגוג את הצלחתה של בריטניה לשחרר את מלאיה לאחר כניעת האימפריה היפנית.

הסולטאן נהג להקדיש תשומת לב מיוחדת לפיתוחו של ג'והור. הוא הקים את תאגיד ג'והור, רשויות הפיתוח בדרום מערב הארץ, תשתית מערב ג'והור, פתח את רשויות הקרקעות והפיתוח הפדרליות (FELDA), שיתוף הפעולה הקרקעי הפדרלי, רשויות השיקום (FELCRA) ונמל פסיר גודאנג לים סין הדרומי. נמל התעופה סנאי החל את פעילותו בשנת 1973. הוא גם הקים את המועצה הדתית האסלאמית כדי להמשיך ולפתח את קידום דת האסלאם בג'והור. הסולטאן אסמאעיל נפטר ב-10 במאי 1981 והובא למנוחות במאוזוליאום המלכותי של בג'והור באהרו.

## קישורים חיצוניים

* תולדות סולטנות ג'והור
* אסמאעיל, סולטאן ג'והור, Geni

קטגוריה:פוליטיקאים מלזים
קטגוריה:קיסרים
קטגוריה:סולטאנים מלזים
קטגוריה:ילידי 1894
קטגוריה:נפטרים ב-1981
התרסקות מי-8 בשאטוי

**התרסקות מי-8** אירעה ב-27 באפריל 2007, כאשר מסוק צבאי מיל מי-8 של הצבא הרוסי שנשא כוחות מיוחדים התרסק בשטח הררי בדרום צ'צ'ניה ליד היישוב שאטוי. כל 20 יושביו נהרגו. 

זו היה האירוע הקטלני ביותר של הכוחות הרוסיים בצ'צ'ניה בשנת 2007. כמו כן היה זה האסון האווירי החמור ביותר של הצבא הרוסי מאז אוגוסט 2002, כאשר מסוק הובלה של Mil Mi-26 עמוס בחיילים התרסק לשדה מוקשים לאחר שנפגע מטיל ו-127 חיילים נהרגו.

## ההתרסקות
המסוק שהתרסק היה אחד משלושה מסוקי תובלה Mi-8 ושני מסוקי קרב מיל Mi-24 של חיל האוויר הרוסי אשר המריא ממנחת מסוקים ממזרח לעיר גודרמס. הוא נשא בתוכו 15 חיילי קומנדו מחטיבת הסיור של רוסטוב ושני קציני צבא רוסים בכירים מהבסיס הצבאי הרוסי הראשי חנקאלה בצ'צ'ניה.

גורמים רוסים טענו בתחילה כי המסוק הופל מירי נשק קל מצד הבדלנים הצ'צ'נים. הרשויות בצ'צ'ניה טענו כי תקלה מכנית היא הגורם לתאונה. ועדה מיוחדת שהוטל עליה לחקור את התאונה קבעה בסופו של דבר כי הסיבה הסבירה ביותר היא טעות אנוש.

## קישורים חיצוניים
* Russian helicopter is 'shot down', BBC News, 27 באפריל 2007
* Helicopter shot down in Chechnya kills 18, רויטרס, 27 באפריל 2007
* Chopper Goes Down in Southern Chechnya, The Jamestown Foundation, 3 במאי 2007

## הערות שוליים

קטגוריה:תקריות ואסונות תעופה ב-2007
קטגוריה:2007 ברוסיה
קטגוריה:תאונות מסוקים
קטגוריה:תקריות ואסונות תעופה של כלי טיס רוסיים
קטגוריה:העימות הרוסי-צ'צ'ני
קטגוריה:חיל האוויר הרוסי: תקריות ואסונות
קטגוריה:הכוחות המזוינים של הפדרציה הרוסית: היסטוריה
קואליציית ג'מייקה

[ממוזער|דגל ג'מייקה, כאשר השחור מייצג את ה[CDU/CSU, הצהוב את המפלגה הדמוקרטית החופשית והירוק את מפלגת הירוקים.]]

**קואליציית ג'מייקה** (בגרמנית: **Jamaica coalition**) הוא מונח בפוליטיקה הגרמנית המתאר קואליציה בין המפלגה הנוצרית-דמוקרטית הגרמנית, המפלגה הדמוקרטית החופשית ומפלגת הירוקים.

המונח נובע מהעובדה שהצבעים הסמליים של המפלגות בקואליציה כזו - שחור עבור ה- CDU/CSU השמרנים, צהוב של ה- FDP הליברלי וירוק עבור המפלגה הירוקה, צבעים אלו הם גם צבעי הדגל של ג'מייקה, ולכן נקראת קואליציה שכזאת "קואליציית ג'מייקה".

## היסטוריה
לאחר הבחירות הכלליות שנערכו ב-2005 קואליציית ג'מייקה הפכה לאפשרית מבחינה מספרית (כלומר, לממשלה שכזאת תהיה רוב בפרלמנט). לאחר שהמפלגה הדמוקרטית החופשית החליטה שלא לנהל מגעים עם המפלגה הסוציאל-דמוקרטית האופציה היחידה שנשארה להם על השולחן היא קואליציית ג'מייקה. עם זאת, מפלגת הירוקים דחתה את ההצעות שקיבלה ולא הצטרפה לקואליציה שכזאת. בסופו של יום, באוקטובר 2005 הקימו CDU/CSU (השמרנים) ו-SPD (הסוציאל-דמוקרטים) קואליציה גדולה בעצמם.

ברמה המדינית, הודיעו הירוקים באוקטובר 2009 כי יתמכו בקואליציית CDU/FDP בחבל הסאר ואכן, לאחר מכן הוקמה לראשונה קואליציית ג'מייקה במדינה בגרמניה. הקמת הממשלה נבעה מרצונם של המפלגה הסוציאל-דמוקרטית בחבל הסאר להקים ממשלת מיעוט שתאלץ להישען על מפלגת השמאל הקיצוני, די לינקה. בסופו של יום, בינואר 2012 התפרקה הקואליציה. נכון ל-2021, הממשלה של שלזוויג-הולשטיין מתבססת על קואליציית ג'מייקה.

קואליציית ג'מייקה הפכה לאופציה בשנית ברמה הלאומית לאחר הבחירות הכלליות שנערכו ב-2017. לאחר שהמפלגה הסוציאל-דמוקרטית הודיעה כי פניה לאופוזציה, קואליציית ג'מייקה הפכה לקואליצייה האפשרית היחידה שאינה כוללת את מפלגת הימין הקיצוני, אלטרנטיבה לגרמניה. עם זאת, השיחות להקמת קואליציית ג'מייקה נכשלו לאחר שהדמוקרטים החופשיים פרשו מהשיחות והמגעים על הקמת ממשלה, ואמרו כי הסיבה להפסקת המגעים היא שלא נמצא פשרה בעניין מדיניות ההגירה והאנרגיה של הממשלה שתוקם.

## ראו גם
* דגל ג'מייקה
* פוליטיקה של גרמניה
* מפלגות בגרמניה

## הערות שוליים

קטגוריה:ביטויים ומושגים פוליטיים גרמנים
קטגוריה:גרמניה: פוליטיקה
טיסה 607-E של KLM

**טיסה 607-E של KLM**, הייתה טיסה סדירה בינלאומית של מטוס לוקהיד קונסטליישן שהתרסקה 180 קילומטרים ממערב לנמל התעופה שאנון באירלנד ב-14 באוגוסט 1958. המטוס נרשם כ-PH-LKM ונקרא על שמו של הוגו דה גרוט. כל תשעים ואחד הנוסעים ושמונה אנשי הצוות נספו בתאונה, כולל חברי צוות הסיף האולימפי המצרי (בהם עוסמאן עבד אל חאפז, מוחמד עלי ריאד ואחמד סברי). ה-"E" במספר הטיסה סימן שייעוד הטיסה היא טיסה נוספת במחלקת תיירים שתתאים לביקוש התיירים העונתי המוגדל.

טיסה 607-E יצאה משאנון בשעה 03:05 UTC בשלב השני של מסע טרנס-אטלנטי מאמסטרדם לניו יורק עם עצירות ביניים בשאנון וגנדר, ניופאונדלנד. קשר הרדיו עם המטוס אבד בערך בשעה 03:40 UTC; בהמשך החל מבצע הצלה שמצא שרידים של המטוס על פני האוקיינוס כ-180 קילומטרים מצפון-מערב לשאנון. גם שרידיהם של שלושים וארבעה מהנוסעים נמצאו.

בשל היעדר הוכחות, החוקרים האיריים וההולנדים לא היו יכולים לאתר סיבה אפשרית לתאונה. הם בחנו את האפשרות של פצצה, כשל חשמלי או טעות טייס, אך האמינו כי האפשרות הסבירה ביותר היא כשל מכני. ועדת החקירה סברה כי הגורם הסביר ביותר לתאונה הוא בעיית מדחף. ייתכן שהתקלות במדחף עוררו הפרעה בטיסה וכתוצאה מכך שהמדחף התנתק.

## קישורים חיצוניים

## הערות שוליים

קטגוריה:תקריות ואסונות תעופה ב-1958
קטגוריה:תקריות ואסונות תעופה שבהם נספו חברי קבוצת ספורט
קטגוריה:אייר פראנס-KLM
קטגוריה:הולנד: תעופה
קטגוריה:אירופה: תקריות ואסונות תעופה
קטגוריה:תקריות ואסונות תעופה במעורבות מטוסי לוקהיד
רומן עדין

**רומן עדין** (באנגלית: **A Ticklish Affair**) הוא סרט קומדיה רומנטית אמריקאי משנת 1963 בבימויו של ג'ורג' סידני, עם שירלי ג'ונס, גיג יאנג, רד באטנס וקרולין ג'ונס בתפקידים הראשיים.

התסריט מבוסס על הסיפור "הליכת ירח" של ברברה לותר.

הסרט היה מועמד לפרס גלובוס הזהב לסרט הטוב ביותר - קומדיה או מוזיקלי.

## תקציר העלילה
איימי מרטין (שירלי ג'ונס) היא אלמנה צעירה הגרה עם שלושת בניה בסן דייגו. היא שקועה בדאגה לילדיה ולא מעוניינת בזגיות חדשה. אחיה סימון (רד באטנס) וגיסתה טנדי (קרולין ג'ונס) לוחצים עליה בכיוון זה.

סימון קונה לילדים מכשיר איתות. הבן הצעיר גרובר (פיטר רובינס) מפעיל את המכשיר הזה ומשדר הודעת SOS. בחוף נמצא בסיס גדול של חיל הים האמריקאי והקומנדר קיי ווידון (גיג יאנג) קולט את ההודעה ומגיע למקום עם חייליו.

בדירה הוא פוגש את איימי שמנסה לתקן את הברז בבית ולא יודעת על מה המהומה. היא מיד מוצאת חן בעיניו והוא מסביר לה ולילדים את משמעות הידיעה שהקפיצה את כל הבסיס הענק של חיל הים ובאותה הזדמנות גם מתקן את הברז.

קיי מתחיל לחזר אחרי איימי. היא רואה שהילדים נקשרים אליו ובלחץ של סימון וטנדי היא מתחילה לצאת איתו.

בשלב מסוים הוא מודיע לה על רצונו להתחתן וכי קבל תפקיד בכיר בצי באיטליה. איימי מסתייגת מהצעתו בגלל רצונה שלילדים יהיה בסיס קבוע והם נפרדים.

הדוד סימון קונה לילדים בלוני הליום גדולים כדי שיוכלו להיקשר אליהם ולרחף באוויר כמו שמרחפים על הירח ללא כוח המשיכה (מכאן שם הסיפור). הוא קושר את גרובר אבל החבל ניתק וגרובר מרחף למעלה מעל בית סן דייגו. כוחות משטרה מוזעקים וכן לוחמי אש אך הם לא מצליחים לתפוס את גרובר. קיי מגיש למקום בהליקופטר ונפגש עם איימי. הוא חוזר לבסיס ועולה לספינת אוויר קטנה  ממנה הוא משתחל, תופס את גרובר ושניהם מועלים לספינה. איימי פוגשת בהם וכולם מתחבקים. איימי מחליטה כעת להתקשר לקיי כבעל ואב חורג לילדיה.

## צוות השחקנים

## קישורים חיצוניים

* רומן עדין, באתר TCM
* קיי, טנדי ואיימי, באתר יוטיוב
* סימון מנסה לשכנע את איימי, באתר יוטיוב

קטגוריה:סרטי 1963
קטגוריה:סרטי קומדיה רומנטית
קטגוריה:סרטי קומדיה אמריקאיים
קטגוריה:סרטים רומנטיים
קטגוריה:סרטי מטרו גולדווין מאייר
קטגוריה:סרטים מבוססי סיפורים קצרים
שוטר בית ספרי

**שוטר בית ספרי** (פורמלית: **קצין משאבים בבית ספר**; באנגלית: **School resource officer**, בר"ת: **SRO**) הוא תפקיד של שוטר המוצב בבתי ספר, שתפקידו לאכוף את החוק בבתי הספר.

## אודות התפקיד
תפקיד השוטר בבתי הספר הוגדר על ידי מחלקת המשפטים של ארצות הברית כ"קצין אכיפת חוק מושבע, האחראי על ביטוח ומניעת פשיעה בבתי הספר". בפועל, תפקידו לייצר סביבה בטוחה הן לתלמידים והן לצוות. סמכות השוטרים בבתי הספר דומה לשוטרים רגילים בכך שהם מוסמכים לבצע מעצרים, לענות לקריאות ולתעד לאירועים. בנוסף לכך, שוטרים בבתי ספר גם מבצעים חונכים ומעבירים הדרכות לנוער.

התיעוד הראשון להצבת שוטר בבית ספר היה בשנת 1953 בפלינט, מישיגן. בשנת 1968 הנושא החל לידון בהרחבה, כשבשלב הראשון הוצבו שוטרים בבתי ספר יסודיים ובחטיבות ביניים, ללא מדים, על מנת לטפח את מערכת היחסים בין המשטרה המקומית לבני הנוער. החל משנות השבעים, תפקיד השוטרים בבתי הספר עבר מחונכות למניעת פשיעה ואכיפת החוק. בשנות השמונים והתשעים השתתפו השוטרים בבתי ספר בתוכניות למניעת פשיעה, כגון חינוך נגד שימוש בסמים (D.A.R.E.) ונגד כנופיות (G.R.E.A.T). עליה משמעותית בשימוש בשוטרים בבתי ספר התרחשה בשנת 1994 כשעבר בקונגרס חוק "בתי הספר הפדרליים ללא נשק" , בתגובה לחשש מאלימות של צעירים וכנופיות. בסוף שנות התשעים, משרד המשפטים האמריקאי יצר תוכנית מענקים של 750 מיליון דולר על מנת להוסיף תקנים של 6,500 שוטרים בבתי ספר. בסך הכל, מאמצע שנות השבעים ועד שנת 2008, שיעור בתי הספר שמוצבים בהם שוטרים עלה מ-1% ל-40%.

בנוסף לארצות הברית, ישנם שוטרים בבתי ספר גם בקנדה. באוסטרליה התפקיד נקרא קצין קשר בבתי ספר (Police School Liaison Officer) וקיים רק בבתי ספר תיכוניים. בישראל, סקר שבוצע בשנת 2009 העלה כי 30% מהציבור בעד הצבת שוטרים בבתי הספר.

## קישורים חיצוניים
* נתן ג'יימס וגייל מקלין, School Resource Officers: Law Enforcement Officers in Schools, Congressional Research Service,  26 ביוני 2013

## הערות שוליים

קטגוריה:שיטור בארצות הברית
קטגוריה:ארצות הברית: חינוך
פרסי האקדמיה למוזיקת קאנטרי ה-50

טקס **פרסי האקדמיה למוזיקת קאנטרי ה-50** (באנגלית: **50th Academy of Country Music Awards**) התקיים ב-19 באפריל 2015, באצטדיון AT&T בארלינגטון, טקסס בהנחיית בלייק שלטון ולוק בריאן. מירנדה למברט הייתה לאמן שהועמד וזכה במרבית הפרסים במהלך הטקס.

## זכיות ומועמדויות
הזכיות מודגשות בכתב **בולט**.

## הערות שוליים

50
50
אלכסנדר אוסיק

**אלכסנדר אוסיק** (באוקראינית: **Олександр Усик**) הוא מתאגרף אוקראיני, אלוף העולם הבלתי מעורער במשקל כבד (2024, 2025) ובמשקל בינוני כבד (2019-2018), אלוף אולימפי מאולימפיאדת לונדון (2012). המתאגרף הראשון שהפך לאלוף העולם הבלתי מעורער שלוש פעמים בעידן "ארבעה החגורות".

## קריירה
אוסיק הוא אלוף העולם באגרוף במשקל כבד המוכר מטעם 4 מתוך 5 התאחדויות האגרוף העיקריות בעולם WBC ,IBO ,WBO ,WBA (חגורת ה-IBO אינה נחשבת כאשר מגיעים למעמד אלוף עולם בלתי מעורר) ומטעם מגזין האגרוף החשוב בעולם - "הזירה". אלוף העולם הבלתי מעורער במשקל בינוני כבד 2019–2018.

לאחר ניצחון על אנתוני ג'ושוע הבריטי, אוסיק הפך למתאגרף השלישי בהיסטוריה ביחד עם איוונדר הוליפילד ודייוויד היי שהפך לאלוף העולם במשקל בינוני כבד ומשקל כבד.

אוסיק הוא המתאגרף הראשון בהיסטוריה שהחזיק בארבע חגורות האליפות העיקריות במשקל בינוני כבד. הוא גם אלוף אולימפי מאולימפיאדת לונדון (2012).

ב-18 במאי 2024 ניצח אלכסנדר אוסיק את טייסון פיורי והפך לאלוף העולם הבלתי מעורער במשקל כבד הראשון ב-25 השנים האחרונות. עד שחגורת ה-IBF נלקחה ממנו והועמדה לקרב בין דניאל דובואה לאנתוני ג'ושוע, לאחר שהוחלט על קרב חוזר בין אוסיק לפיורי שהיה מנוגד להחלטה שהתקבלה.

ב-21 בדצמבר, בקרב החוזר נגד פיורי ניצח אוסיק בפעם השנייה בהחלטת פה אחד כשהשופטים ניקדו את הקרב 116-112 לאוסיק.

ב-19 ביולי, ניצח אוסיק את דובואה בנוקאאוט ובכך השיב לעצמו את התואר אלוף העולם הבלתי מעורער בפעם השנייה בקריירה.

אוסיק נכלל ברשימת 10 הספורטאים המרוויחים בעולם לשנת 2024.

מאזנו עומד על 24 ניצחונות מתוכם 15 בנוקאאוט ו-0 הפסדים.

בנובמבר 2025 אוסיק איבד את התואר של אלוף במשקל כבד לטובת פאביו וורדלי.

## קישורים חיצוניים

* 

## הערות שוליים

קטגוריה:אלופי עולם באגרוף - משקל כבד
קטגוריה:אלופי עולם באגרוף - משקל בינוני כבד
קטגוריה:אלופים אולימפיים מאוקראינה
קטגוריה:אלופים אולימפיים: אגרוף
קטגוריה:אוקראינים שנולדו ב-1987
פרסי האקדמיה למוזיקת קאנטרי ה-49

טקס **פרסי האקדמיה למוזיקת קאנטרי ה-49** (באנגלית: **49th Academy of Country Music Awards**) התקיים ב-6 באפריל 2014, ב-MGM גרנד גארדן ארנה בלאס וגאס, נבדה בהנחיית בלייק שלטון ולוק בריאן. מירנדה למברט וטים מקגרו היו לאמנים שהועמדו למרבית הפרסים במהלך הטקס.

בנוסף לכך, הייתה למברט לאמן שזכה במרבית הפרסים בטקס, עם שלוש זכיות בסך הכול.

## זכיות ומועמדויות
הזכיות מודגשות בכתב **בולט**.

## הערות שוליים

49
49
סודוקו חלונות

שמאל|ממוזער|200px|סודוקו חלונות
**סודוקו חלונות**, הקרוי גם **וינדוקו** (בלועזית: **windoku**), הוא וריאנט של סודוקו, שבו, בנוסף לתשעת הריבועים הכוללים 9 משבצות כל אחד, יש תיחומים נוספים בני 9 משבצות, אחד או יותר, הנבדלים באמצעות צבע הרקע שלהם החופפים חלקית עם מתחמי המשנה האחרים. חלון נוסף יכול לכלול שטח רציף של תשע משבצות, אך גם תשע משבצות נפרדות המאוחדות על ידי צבע רקע אחיד ונבדל.

בסודוקו חלונות תקפים חוקי הסודוקו הרגילים ובנוסף להם, גם בחלונות הנוספים צריכים להיות כל תשע הספרות, מ-1 עד 9, בכל חלון בנפרד ומבלי שספרה תחזור על עצמה.

סוג פופולרי במיוחד של סודוקו חלונות הומצא על ידי פיטר ריטמייסטר ונושא את השם היפר סודוקו. היפר סודוקו מכיל ארבעה חלונות מרובעים הנבדלים באמצעות צבע רקע שונה, בדרך כלל אפור בהיר.
מרכז|ממוזער|150px|היפר סודוקו

קטגוריה:סודוקו
שוגרלנד

**שוגרלנד** (באנגלית: **Sugarland**) הוא צמד מוזיקת קאנטרי אמריקאי שהוקם באטלנטה שבג'ורג'יה, ומורכב מהזמרת-יוצרת ג'ניפר נטלס (שירה ראשית) וכריסטיאן בוש (שירה, גיטרה ומנדולינה). ההרכב נוסד בשנת 2002 על ידי נטלס ובוש עם קריסטן הול (שירה, גיטרה). הול עזבה את ההרכב לאחר הוצאת אלבום הבכורה שלו. לכל שלושת החברים היה ניסיון בפולק רוק: נטלקס הייתה חברה בלהקות סול מיינרס דוטר וג'ניפר נטלס בנד, בוש הקליט שני אלבומים כחלק מבילי פילגרים, והול הקליטה שני אלבומי סולו.

את שוגרלנד החתימו על חוזה הקלטות עם חברת מרקורי נאשוויל רקורדס בשנת 2004, במסגרתו יצאו ארבעה אלבומי אולפן, אלבום חג מולד אחד ואלבום הופעה אחד בין 2004–2010. אלבומים אלה הנפיקו חמישה עשר סינגלים שזכו להצלחה רבה במצעד שירי הקאנטרי של בילבורד, כולל הלהיטים "Want To", "", "All I Want to Do", "Already Gone" ו-"It Happens". נטלס ביצעה קולות רקע בשיר "Who Says You Can't Go Home" בסוף 2005 ותחילת 2006; ביצוע שהגיע גם הוא למקום הראשון במצעד שירי הקאנטרי.

ארבעת אלבומי האולפן של הצמד שיצאו בהוצאת מרקורי נאשוויל — *Twice the Speed of Life*, *Enjoy the Ride*, *Love on the Inside* ו-*The Incredible Machine* — קיבלו את תואר הפלטינה ומעלה על ידי איגוד תעשיית ההקלטות האמריקאי (RIAA). בשנת 2018 יצא האלבום *[[Bigger]]*, מתוכו יצא "Babe" שנכתב ובוצע בחלקו על ידי הזמרת-יוצרת טיילור סוויפט.

## דיסקוגרפיה
### אלבומי אולפן
* 2004: *[[Twice the Speed of Life]]*
* 2006: *[[Enjoy the Ride]]*
* 2008: *[[Love on the Inside]]*
* 2009: *[[Gold and Green]]*
* 2010: *[[The Incredible Machine (אלבום)|The Incredible Machine]]*
* 2018: *[[Bigger]]*

## קישורים חיצוניים

* 

## הערות שוליים

קטגוריה:להקות קאנטרי אמריקאיות
קטגוריה:צמדי מוזיקת קאנטרי
קטגוריה:זוכי פרס גראמי
קטגוריה:זוכות פרס גראמי
קטגוריה:להקות שהוקמו בשנת 2003
קטגוריה:להקות שהתפרקו בשנת 2012
קטגוריה:ג'ורג'יה: להקות
הקולג' הישועי על שם ז'אן ברכמן הקדוש

**הקולג' הישועי על שם ז'אן ברכמן הקדוש** (בהולנדית:**Sint-Jan Berchmanscollege**) הוא קולג' פרטי בבריסל שנוסד על ידי מסדר הישועים בשנת 1604. הוא ממוקם ליד כנסייה שנבנתה בשנת 1184.
## היסטוריה
המוסד הוקם בשנת 1604 וכבר באותה שנה היו בו 400 תלמידים. בשנת 1773 הוא נסגר בעקבות החלטת קלמנס הארבעה עשר שעל מסדר הישועים להפסיק בפעילות חינוכית. הבניין החל לשמש כבניין בית משפט ונהרס בשנת 1891.

בשנת 1814 מסדר הישועים הקים מוסד חינוכי מחדש והוא פעל בתוך הכנסייה. עם הזמן הוא עבר לבניין נפרד. בשנת 1908 בית ספר קיבל שמו של ז'אן ברכמן הקדוש. במהלך שנות ה-30 של המאה ה-20 שפת הלימודים עברה בהדרגה מצרפתית להולנדית ואנגלית.

במהלך מלחמת העולם השנייה עמד בראש המוסד  ז'אן בטיסט דה קוסטר והוא פעל להצלת והסתרת יהודים בשטח המוסד. על פעילות זו הוא קיבל הכרה כחסיד אומות העולם.

בקולג' הישועי על שם ז'אן ברכמן הקדוש למדו מספר אנשים בולטים של החברה הבלגית לרבות הרמן ואן רומפיי ואיבר פיירלו שהיו ראשי ממשלת בלגיה, אליזבת, נסיכת בלגיה, גבריאל, נסיך בלגיה, אסטריד, נסיכת בלגיה.

## קישורים חיצוניים

* 

קטגוריה:בלגיה: אוניברסיטאות ומכללות
קטגוריה:בריסל
קטגוריה:אוניברסיטאות ומכללות נוצריות
קובי אביבי

**יעקב (קובי) אביבי** (נולד ב-22 במרץ 1954) הוא ראש המועצה האזורית באר טוביה לשעבר.

## ביוגרפיה
אביבי שירת בצה"ל כקצין. החל משנת 1990 מילא תפקידים שונים במועצה האזורית באר טוביה. שימש כמזכיר המועצה במשך 16 שנה. היה רכז מוניציפלי, מנהל הרכש, ממונה על ארגון, מינהל ומשאבי אנוש וממונה על הדת. שימש כמזכיר העמותה לחינוך ותרבות באזור באר טוביה ועמותת ספורט מיסודה של המועצה. היה מזכיר חברת המושבים בדרום הפועלת עבור המועצה.

אביבי שימש בהתנדבות כיושב ראש הוועד הממונה במושב שתולים וביישוב הקהילתי עזר וכן כיושב ראש ועדת קבלה ביישובים אחדים במועצה.

בבחירות לרשויות המקומיות בשנת 2018 התמודד אביבי מול ראש המועצה המכהן דרור שור ונבחר לכהונת ראש המועצה.

בבחירות 2024, התמודד לכהונה נוספת, לא נבחר לאחר שלא הצליח להעפיל לסיבוב השני שבו נבחר בן כהן במקומו. 

## חיים אישיים
אביבי נשוי, מתגורר מאז 1977 במושב כפר אחים. שימש כמזכיר וגזבר המושב.

## קישורים חיצוניים

* קובי אביבי, באתר מועצה אזורית באר טוביה

קטגוריה:ראשי המועצה האזורית באר טוביה
קטגוריה:כפר אחים: אישים
קטגוריה:ישראלים שנולדו ב-1954
פרנקו ישראל

**פרנקו ישראל ויבמר** (בספרדית: **Franco Israel Wibmer**; נולד ב-22 באפריל 2000 בנואבה הלבסיה שבאורוגוואי) הוא כדורגלן אורוגוואי המשחק בעמדת השוער בקבוצת טורינו ובנבחרת אורוגוואי.

## קריירת מועדונים
ישראל גדל במחלקות הנוער של קלוב ארטסנו ונסיונל האורוגוואיות, וב-17 באוגוסט 2018 חתם על חוזה לחמש עונות ביובנטוס מהסרייה א'. בשנת 2020 החל לשחק ביובנטוס II, קבוצת המילואים של המועדון.

ב-5 ביולי 2022 חתם בספורטינג ליסבון. 

ב-27 ביולי 2025 חזר לאיטליה וחתם בטורינו.

## קריירה בינלאומית
ישראל היה חלק מסגל נבחרת אורוגוואי עד גיל 20 בגביע העולם עד גיל 20 ובאליפות אמריקה הדרומית עד גיל 20 בשנת 2019.

## קישורים חיצוניים

## הערות שוליים

קטגוריה:כדורגלנים אורוגוואים
קטגוריה:שוערי כדורגל אורוגוואים
קטגוריה:כדורגלני יובנטוס
קטגוריה:כדורגלני ספורטינג ליסבון
קטגוריה:כדורגלני טורינו
קטגוריה:כדורגלני נבחרת אורוגוואי
קטגוריה:כדורגלני קופה אמריקה 2024
קטגוריה:ספורטאים אורוגוואים באיטליה
קטגוריה:ספורטאים זרים בפורטוגל
קטגוריה:אורוגוואים שנולדו ב-2000
אקוויטי מיוזיק גרופ

**אקוויטי מיוזיק גרופ** (באנגלית: **Equity Music Group**) הייתה חברת תקליטים שהוקמה על ידי אנטרטיינמנט ואן בשנת 2003. המייסד שלה היה קלינט בלאק והיא נסגרה בשנת 2008 לאחר חמש שנות פעילות. דרך חברת התקליטים הזו יצאו בעיקר אלבומים ושירים בסגנון מוזיקת הקאנטרי. החברה מוקמה בנאשוויל, טנסי שבארצות הברית.

השם "אקוויטי" נבחר לייצג את השוויון בין האמן לבין חברת התקליטים עצמה. לדברי אקוויטי, "האמנים יהיו הבעלים של מה שהם יוצרים ומקבלים תשלום כבר מהמכירה הראשונה. לחברת התקליטים יש אינטרס רב בהיבטים השונים בקריירה של האמן החתום בה". החברה נסגרה בדצמבר 2008 בגלל קשיים כלכליים.

## אמנ/יות
האמנ/יות שלהלן, חתמו על חוזה הקלטות עם אקוויטי מיוזיק גרופ:
* קלינט בלאק
* לורה ברינה
* קרולינה ריין
* קווין פאולר
* קרולין דון ג'ונסון
* שאנון לוסון
* ליטל ביג טאון
* מארק וילס
* בלייק וייז

## אלבומים בולטים
להלן לקט מאלבומים בולטים שיצאו בהוצאת החברה:
* *[[Spend My Time]]* – אלבום משנת 2004 של קלינט בלאק, שדורג במקום ה-27 במצעד הבילבורד 200, השלישי במצעד אלבומי הקאנטרי והראשון במצעד האלבומים העצמאיים.
* *[[Loose, Loud & Crazy]]* – אלבום משנת 2004 של קווין פאולר, שדורג במקום ה-31 במצעד אלבומי הקאנטרי וה-11 במצעד אלבומי ה-Heatseekers.
* *[[The Road to Here]]* – אלבום משנת 2005 של ליטל ביג טאון, שהפך לאחד מאלבומי הקאנטרי המצליחים ביותר בשנה בה יצא, כאשר נמכר בלמעלה ממיליון עותקים בארצות הברית וקיבל את תואר הפלטינה על ידי איגוד תעשיית ההקלטות האמריקאי (RIAA). האלבום דורג במקום הראשון במצעד האלבומים העצמאיים ואף דורג במצעד אלבומי הקאנטרי השנתי, במקום ה-22. במצעד הבילבורד 200 השנתי, נודע כי הוא אחד מ-75 האלבומים המצליחים ביותר (באופן כללי) בארצות הברית בשנת 2007. הצלחתו התבטאה גם בשנים שלאחר מכן, כאשר דורג במקום ה-167 במצעד הבילבורד 200 השנתי שפורסם בסוף שנת 2007.
**[[Weather the Storm]]* – אלבום הבכורה משנת 2006 של קרולינה ריין, שדורג במקום ה-60 במצעד אלבומי הקאנטרי.
* *[[Bring It On]]* – אלבום משנת 2007 של קווין פאולר, שדורג במקום ה-14 במצעד אלבומי הקאנטרי והשני במצעד אלבומי ה-Heatseekers.
**[[Trying to Be Me]]* – אלבום הבכורה משנת 2008 של לורה ברינה.

## סינגלים בולטים
להלן לקט מסינגלים בולטים שיצאו בהוצאת החברה:
* "Take It All Out on Me" – שיר של מארק וילס שדורג במצעד שירי הקאנטרי.
* "Days of Thunder" – שיר של מארק וילס שדורג במצעד שירי הקאנטרי.
*"Spend My Time" – שיר של קלינט בלאק שדורג כאחד משירי הקאנטרי המצליחים ביותר בשנת 2004.
*"The Boogie Man" – שיר של קלינט בלאק שדורג במצעד שירי הקאנטרי.
*"My Imagination" – שיר של קלינט בלאק שדורג במצעד שירי הקאנטרי.
*"Rainbow in the Rain" – שיר של קלינט בלאק שדורג במצעד שירי הקאנטרי.
*"Drinkin' Songs and Other Logic" – שיר של קלינט בלאק שדורג במצעד שירי הקאנטרי.
*"The Strong One" – שיר של קלינט בלאק שדורג במצעד שירי הקאנטרי.

## קישורים חיצוניים

* 

## הערות שוליים

קטגוריה:חברות תקליטים
ניקולה זלבסקי

**ניקולה זלבסקי** (בפולנית: **Nicola Zalewski**; נולד ב-23 בינואר 2002 בטיבולי שבאיטליה) הוא כדורגלן פולני המשחק בעמדת הקשר בקבוצת אטאלנטה מהסרייה א' ובנבחרת פולין.

## קריירת מועדונים
זלבסקי הוא תוצר מחלקת הנוער של רומא מהסרייה א'. ב-6 במאי 2021 ערך את הופעת הבכורה שלו בקבוצה הבוגרת של המועדון, בניצחון 2–3 על מנצ'סטר יונייטד במסגרת שלב חצי הגמר של הליגה האירופית לעונת עונת 2020/2021 בליגה האירופית. ב-9 במאי ערך את הופעת הבכורה שלו בליגה, בניצחון 0–5 על קרוטונה במסגרת המחזור ה-35 לעונת 2020/2021. אלו היו הופעותיו היחידות בעונת .

ב-1 בפברואר 2025 הושאל לאינטר מילאנו עד לסוף העונה.

ב-18 באוגוסט 2025 חתם באטאלנטה תמורת 17 מיליון אירו.

## קריירה בינלאומית
זלבסקי היה חלק מסגל נבחרת פולין עד גיל 20 בטורניר גביע העולם עד גיל 20, וערך הופעה אחת בטורניר.

ב-5 בספטמבר 2021 ערך את הופעת הבכורה שלו בנבחרת פולין, בניצחון 1–7 על נבחרת סן מרינו במסגרת מוקדמות מונדיאל 2022.

נכלל בסגל נבחרת פולין לטורניר מונדיאל 2022.

## תארים
### קבוצתיים
;רומא
* הקונפרנס ליג (1): 2021/22

## קישורים חיצוניים

## הערות שוליים

קטגוריה:כדורגלנים פולנים
קטגוריה:קשרי כדורגל פולנים
קטגוריה:כדורגלני רומא
קטגוריה:כדורגלני אינטר מילאנו
קטגוריה:כדורגלני נבחרת פולין
קטגוריה:כדורגלני מונדיאל 2022
קטגוריה:כדורגלני יורו 2024
קטגוריה:כדורגלני אטאלנטה
קטגוריה:פולנים שנולדו ב-2002
גבריאל ברזאו

**גבריאל נסימנטו רסנדה ברזאו** (בפורטוגזית: **Gabriel Nascimento Resende Brazão**; נולד ב-5 באוקטובר 2000 באוברלנדיה שבברזיל) הוא כדורגלן ברזילאי המשחק בעמדת השוער בקבוצת סנטוס.

## קריירת מועדונים
ברזאו הצטרף אל מחלקת הנוער של קרוזיירו בגיל 2014 ממחלקת הנוער של אוברלנדיה. ב-11 בדצמבר 2017 חידש את חוזהו במועדון עד לשנת 2021.

ב-31 בינואר 2019 חתם ברזאו בפארמה מהסרייה א'. הוא שימש בפארמה כשוער שלישי עד לסוף העונה.

ב-28 ביוני 2019 חתם ברזאו על חוזה לחמש עונות באינטר מילאנו מהסרייה א'.

ב-19 ביולי הוא הושאל לאלבסטה מהליגה הספרדית השנייה למשך עונה אחת. בסך הכל ערך חמש הופעות ליגה באלבסטה במשך תקופת ההשאלה.

ב-31 באוגוסט 2020 הושאל ברזאו לריאל אוביידו מהליגה הספרדית השנייה למשך עונה אחת. הוא ערך שתי הופעות ליגה במועדון במשך תקופת ההשאלה.

## קריירה בינלאומית
ב-26 באוקטובר 2018 זומן ברזאו לראשונה לסגל נבחרת ברזיל, לקראת משחקי הידידות נגד נבחרות אורוגוואי וקמרון.

הוא היה חלק מסגל נבחרת ברזיל עד גיל 20 בטורניר אליפות אמריקה הדרומית עד גיל 20 בשנת 2019.

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:שוערי כדורגל ברזילאים
קטגוריה:כדורגלני קרוזיירו
קטגוריה:כדורגלני פארמה
קטגוריה:כדורגלני אינטר מילאנו
קטגוריה:כדורגלני אלבסטה
קטגוריה:כדורגלני ריאל אוביידו
קטגוריה:כדורגלני ספאל
קטגוריה:כדורגלני טרנאנה
קטגוריה:כדורגלני סנטוס
קטגוריה:ברזילאים שנולדו ב-2000
קייסוקה אוסאקו

**קייסוקה אוסאקו** (ביפנית: **大迫 敬介**; נולד ב-28 ביולי 1999 באיזומי שביפן) הוא כדורגלן יפני המשחק בעמדת השוער בקבוצת סאנפרצ'ה הירושימה מליגת העל היפנית ובנבחרת יפן.

## קריירת מועדונים
בשנת 2015 הגיע אוסאקו אל מחלקת הנוער של סאנפרצ'ה הירושימה מליגת העל היפנית. ב-19 בפברואר 2019 הוא ערך את הופעת הבכורה שלו בקבוצה הבוגרת של המועדון, בניצחון על צ'יאנג ראי יונייטד בדו-קרב בעיטות עונשין במסגרת פלייאוף ההעפלה לליגת האלופות האסיאתית לעונת . ב-23 בפברואר ערך את הופעת הבכורה שלו בליגה, בתיקו 1-1 נגד שימיזו אס-פולס במסגרת המחזור הראשון לעונת . ב-10 באפריל ערך את הופעת הבכורה שלו בליגת האלופות האסיאתית, בניצחון 2-0 על דאיגו במסגרת שלב הבתים של הטורניר. בשתי עונותיו הראשונות בקבוצה הבוגרת ערך אוסאקו 44 הופעות ליגה.

## קריירה בינלאומית
אוסאקו נכלל בסגל נבחרת יפן לטורניר קופה אמריקה 2019 שנערך בברזיל. ב-17 ביוני 2019 הוא ערך את הופעת הבכורה שלו בנבחרת, בהפסד 4-0 לנבחרת צ'ילה במסגרת הטורניר.

## קישורים חיצוניים

## הערות שוליים

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני סאנפרצ'ה הירושימה
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:יפנים שנולדו ב-1999
ליטל ביג טאון

**ליטל ביג טאון** (באנגלית: **Little Big Town**) היא להקת מוזיקת קאנטרי אמריקאית, שנוסדה בשנת 1998 ומנתה את אותם ארבעה החברים מאז הקמתה: קארן פיירצ'יילד, קימברלי שלאפמן (לשעבר רואדס), פיליפ סוויט וג'ימי וסטברוק. הסגנון המוזיקלי שלה מורכב לרוב מהרמוניות קוליות בארבעה חלקים, כאשר כל ארבעת החברים מתחלפים כסולנים מובילים.

לאחר חוזה הקלטות עם חברת התקליטים מרקורי נאשוויל רקורדס במסגרתו לא הופצו סינגלים או אלבומים, ליטל ביג טאון חתמה על חוזה אחר עם מוניומנט רקורדס בשנת 2002. במסגרת החוזה, יצאו שני סינגלים נוספים שזכו להצלחה מזערית במצעד שירי הקאנטרי; לאחר מכן, עזבה הלהקה את החברה וחתמה על חוזה חדש עם אקוויטי מיוזיק גרופ. עד 2005 הייתה הלהקה חתומה בחברה הזו, שהיא חברת תקליטים עצמאית בבעלות קלינט בלאק. אלבומה השני, *The Road to Here*, יצא באותה השנה וקיבל את תואר הפלטינה מטעם איגוד תעשיית ההקלטות האמריקאי (RIAA). *A Place to Land*, אלבומה השלישי, יצא לאור באמצעות אקוויטי, ולאחר מכן הופץ מחדש באמצעות קפיטול נאשוויל לאחר סגירתה של אקוויטי בשנת 2008. חמישה אלבומים נוספים של הלהקה יצאו על ידי קפיטול נאשוויל: *The Reason Why* (2010), *Tornado* (2012), *Pain Killer* (2014), *[[The Breaker]]* (2017) ו-*Nightfall* (2020).

האלבומים שלה ליטל ביג טאון כללו 24 סינגלים שהצליחו להיכנס למצעד שירי הקאנטרי ולמצעד הקאנטרי איירפליי, כולל הלהיטים "Pontoon" ו-"Better Man" (שנכתב על ידי הזמרת-יוצרת טיילור סוויפט) ולהיטים נוספים כדוגמת "Boondocks", "Bring It On Home", "Little White Church", "Tornado", "Day Drinking" ו-"Girl Crush".

## דיסקוגרפיה
### אלבומי אולפן
* 2002: *Little Big Town*
* 2005: *The Road to Here*
* 2007: *A Place to Land*
* 2010: *The Reason Why*
* 2012: *Tornado*
* 2014: *Pain Killer*
*2016: *Wanderlust*
*2017: *[[The Breaker]]*
*2020: *Nightfall*

## סיבובי הופעות
### כלהקה ראשית
* 2011: "The Reason Why Tour"
* 2013: "Tornado Tour"
* 2014–2015: "Pain Killer Tour"
* 2017–2018: "The Breakers Tour"
* 2020: "The Nightfall Tour"

## פרסים ומועמדויות

## קישורים חיצוניים

* 

## הערות שוליים

קטגוריה:אמני קפיטול רקורדס
קטגוריה:להקות שהוקמו בשנת 1998
קטגוריה:רביעיות ווקאליות
קטגוריה:רביעיות מוזיקליות
קטגוריה:זוכי פרס אמי לבידור בשעות היום
קטגוריה:זוכי פרס גראמי
קטגוריה:זוכות פרס גראמי
קטגוריה:אלבמה: להקות
Scared to Be Lonely

**Scared to Be Lonely** (בעברית: **פוחד/ת להיות לבד**) הוא שיר של הדי ג'יי ההולנדי מרטין גריקס, אשר הוקלט על ידי הזמרת-יוצרת הבריטית דואה ליפה. השיר יצא לאור ב-27 בינואר 2017, על ידי חברות התקליטים אפיק רקורדס וסטמפד רקורדס, כסינגל שלא מתוך אלבום.

השיר הגיע למקום ה-14 במצעד הסינגלים הבריטי ולמקום השני במצעד הדאנס הבריטי.

## רקע וכתיבה
השיר נכתב על ידי מרטין גריקס, ג'ורג'יה קו, נייט קמפאני, קייל שירר וג'ורג'יו טיינפורט והופק על ידי מרטין גריקס, ג'ורג'יו טיינפורט, ואלי גירל ולורנה בלאקווד. "Scared to Be Lonely" הוא שיר פיוצ'ר באס עם אלמנטים אלקטרוניים ואימו-EDM. מבחינה לירית, השיר רואה את ליפה שרה על סיום מערכת יחסים שהייתה לה ועל הפחד שלה להישאר לבד.

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליארד ו־80 מיליון השמעות.

## וידאו קליפ
הווידאו קליפ הרשמי של השיר פורסם ב־27 בינואר 2017, בערוץ היוטיוב הרשמי של מרטין גריקס. הקליפ בוים על ידי במאי הווידאו קליפים בלייק קלרידג'. הקליפ צולם במהלך יומיים, וכולל צוות אנשים שאינם שחקנים. המשמעות מאחוריו נובעת מהרגעים בהם בני זוג שוקלים להישאר בזוגיות או לעזוב אחד את השני.

נכון לדצמבר 2022, מונה הצפיות של הקליפ עומד על למעלה מ־697 מיליון צפיות.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי מרטין גריקס
קטגוריה:שירי דואה ליפה
קטגוריה:שירים באנגלית
קטגוריה:שירים שנכתבו על ידי מרטין גריקס
קטגוריה:סינגלים בהוצאת אפיק רקורדס
מרקז (פירושונים)

קטגוריה:שמות משפחה ספרדיים
קטגוריה:שמות משפחה פטרונימיים
Alien (שיר של בריטני ספירס)

"**Alien**" הוא שיר שהוקלט על ידי הזמרת האמריקאית בריטני ספירס לאלבום האולפן השמיני שלה, *[[Britney Jean]]*. הוא נכתב על ידי ספירס, ויליאם אורביט, דן טריינור, אנה דיאז ואנתוני פרסטון, והופק על ידי אורביט והייגרד. "Alien" הוא שיר דאנס-פופ שדן באופן לירי בתחושות הבדידות של ספירס.

נכון לספטמבר 2021, השיר הושמע למעלה ממיליון פעמים ביוטיוב, ולמעלה מ-8 מיליון פעמים בספוטיפיי.

## ביקורת
השיר זכה לשבחים כלליים ממבקרי מוזיקה, שהעריכו את הפקתו והכירו בו כנמכר בין ההיצע האישי יותר מהאלבום. סטיבן תומאס ארלוויין, מ-AllMusic, ציין כי אורביט היא המפיקה היחידה הקשורה לפרויקט שטיפלה כראוי בבדידות העצובה והקיומית של ספירס על ידי "הצבתה במרכז המסלול". ג'נבייב קוסקי, מ-The A.V. Club, החמיאה לספירס על כך שהקליטה את השיר, שלדעתה הציגה את יכולות הקול שלה טוב יותר מאשר ה-"רובו-קו" שספירס מזוהה איתו בדרך כלל. גרג קוט, משיקגו טריביון, סבר כי "Alien" הוא השיר היחיד של *[[Britney Jean]]* שהרגיש "פגיע [ו]אישי".

ניק קאטוצ'י, מאנטרטיינמנט ויקלי, שיתף רגש דומה, והביע הנאה מה-"אינטימיות המוזרה והנפלאה" של השיר, בעוד שמייקל גרג, מהגרדיאן, העריך את אופיו הניסיוני של הפקתו. קווין הארלי, מאינדפנדנט, ערך השוואות חיוביות בין האלבום ל-*[[Ray of Light]]* של מדונה, והרגיש ש-"Alien" הוא אחד מ-"בריתות רב המפיקים" החזקות של ספירס מהשיא. סאל סינקמני, מ-Slant Magazine, ראה בשיר כהזדמנות שבה ספירס "[דוחפת את] הצליל קדימה", כאשר בארי וולטרס, מ-Spin, הרגיש שהביצוע הווקאלי של ספירס לא היה מתאים להפקת השיר החגיגית יותר.

לוקאס וילה, מ-AXS , רשמה את "Alien" כשיר החמישי הטוב ביותר לשנת 2014, וכינה אותו כ-"מנגינה פולקטרוניקה מדהימה" ש-"הכה את הזמרת לעיתים קרובות". בנוסף, הוא אומר כי "[ב]כל המהומה [הזו] הובילה אנשים [להגיע] לגרסה המקורית, אחת היצירות הטובות ביותר של ספירס לאחרונה".

## הופעות חיות
ב-2014, ספירס ביצעה את "Alien" מספר פעמים בסיבוב ההופעות . במהלך הופעה חיה עם השיר ב-19 בפברואר 2014, נחשף כי היא עשתה ליפ סינק לשיר כאשר מסלול הגיבוי המשיך לנגן והיא פספסה את הרמז שלה בזמן האינטראקציה עם הקהל.

## מיקומי שיא

## קישורים חיצוניים

## הערות שוליים

קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי בריטני ספירס
קטגוריה:שירים שנכתבו על ידי ויליאם אורביט
קטגוריה:שירים שהופקו על ידי ויליאם אורביט
קטגוריה:שירים על בדידות
קטגוריה:שירי דאנס-פופ
תמר הלפרין

**תמר הלפרין** (נולדה ב-1976) היא נגנית צ'מבלו ופסנתרנית ישראלית-גרמנייה. היא מנגנת בעיקר מוזיקת בארוק בביצועים אותנטים לצד מוזיקה קלאסית וג'אז עם ביג בנד.

## קורות חיים
תמר הלפרין נולדה בתל אביב בשנת 1976. היא למדה מוזיקה באוניברסיטת תל אביב והמשיכה את לימודיה בבית הספר למוזיקה עתיקה סקולה קנטורום בזיליינסיס עם דגש על מוזיקה בכלים אותנטיים. היא השלימה דוקטורט בבית הספר ג'וליארד בניו יורק על יוהאן סבסטיאן באך.

היא מומחית במוזיקת בארוק, אבל גם עסקה במוזיקה מודרנית. היא הקליטה עם פסנתרן הג'אז מיכאל וולני את האלבום וונדרקמר שזכה בפרס אקו גאז בקטגוריית אלבום הפסנתר בשנת 2010. היא הקליטה עם וולני והביג בנד של רדיו הסן אלבום המשך בשם "וונדרקמר XXL" שזכה גם כן בפרס אקו ג'אז, אך הפעם בקטגוריית הביג בנד. היא ניגנה בצ'מבלו ובצ'לסטה עם וולני בפסטיבל הג'אז בבון בשנת 2014.

בשנת 2011, ניגנה יצירות מאת באך בצ'מבלו בכנסיית הבארוק כריסטופורוס ברובע שירשטיין שבעיר וויסבאדן, במסגרת פסטיבל המוזיקה של ריינגאו. בשנת 2012 הלפרין הקליטה לידים של היידן, מוצרט, שוברט ובראהמס עם בעלה הזמר אנדריאס שול תחת הכותרת וונדרר (Wanderer). בביקורת של טים אשלי בגרדיאן על הופעה של הלפרין ובן זוגה בויגמור הול בנושא לידיים (בדומה לנושא האלבום המשותף) נכתב:

ב-2016 היא פרסמה אלבום שבו נגנה יצירות של אריק סאטי לרגל 150 שנים להולדתו בפסנתר, צ'מבלו, גלוקנשפיל, אורגן האמונד והפסנתר אלקטרוני של וורליצר .

פרס תרבות הסן לשנת 2016 הוענק הן להלפרין והן לשול על ידי פולקר בופיה, ראש ממשלת מדינת הסן. מיכאל הרמן מחבר הנאמנים של הפרס, תיאר באירוע את שני האמנים כחוצי גבולות.

בשנים האקדמיות 2020-2024 תמר הלפרין הייתה עמיתה אורחת למוזיקה בקולג' אוריאל באוניברסיטת אוקספורד.

ב-24 בינואר 2025 הוציאה את הסינגל "Toccata" מתוך האלבום הבא שלה "ground".

## אלבומים
* 2009: חדר הפלאות של מיכאל וולני (בגרמנית:Wunderkammer s'Michael Wollny) – יחד עם מיכאל וולני
*2012: וונדרר (בגרמנית: wanderer. בתרגום לעברית: הנווד) – לידיים של היידן, מוצרט, שוברט ובראהמס. יחד עם אנדריאס שול.
*2013: חדר הפלאות XXL (בגרמנית: WunderkammerXXL) – יחד עם וולני והביג בנד של רדיו הסן
*2016: סאטי (בצרפתית:Satie) – יצירות של אריק סאטי
*2017: Bachspace – אלבום משותף של הלפרין, טומק קולצ'ינסקי ואטיין אבלין מיצירותיו של באך
*2018: ספר שירי משפחה (באנגלית: Family Songbook) – יחד עם משפחתה
*2019: Twilight People (בתרגום לעברית: אנשי הדמדומים) – יחד עם שול
## פרסים
* 1998–2000: מלגה של קרן התרבות אמריקה-ישראל
* 2004: פרס כבוד בפסטיבל פלנדריה למוזיקה עתיקה בברוז'
* 2005: פרס פרסר (באנגלית: Presser Award)
* 2006: פרס המוזיקה של REC
* 2006 ו-2007: פרס אייזן-פיקארד לאמנויות הבמה
* 2010 ו-2014: פרס האקו ג'אז (יחד עם מיכאל וולני)
* 2016: פרס תרבות הסן (יחד עם בעלה)

## קישורים חיצוניים
* 

* 
* 

* 

## הערות שוליים

קטגוריה:פסנתרניות ישראליות
קטגוריה:נגני צ'מבלו ישראלים
קטגוריה:נגניות ישראליות
קטגוריה:פסנתרניות גרמניות
קטגוריה:פסנתרנים יהודים גרמנים
קטגוריה:נגנים יהודים גרמנים
קטגוריה:בוגרות אוניברסיטת תל אביב: מוזיקה
קטגוריה:בוגרי אוניברסיטת תל אביב: מוזיקה
קטגוריה:בוגרות בית הספר ג'וליארד
קטגוריה:בוגרי בית הספר ג'וליארד
קטגוריה:ישראליות שנולדו ב-1976
קטגוריה:ישראלים שנולדו ב-1976
קטגוריה:גרמניות שנולדו ב-1976
קטגוריה:גרמנים שנולדו ב-1976
ניית'ן פטרסון

**ניית'ן קנת' פטרסון** (באנגלית: **Nathan Kenneth Patterson**; נולד ב-16 באוקטובר 2001) הוא כדורגלן סקוטי המשחק בעמדת המגן הימני בקבוצת אברטון מהפרמייר ליג ובנבחרת סקוטלנד.

## קריירת מועדונים
פטרסון, יליד גלאזגו שבסקוטלנד, הוא תוצר מחלקת הנוער של גלאזגו ריינג'רס. ב-21 בדצמבר 2019 חתם על חוזה מקצועני ראשון במועדון, עד לשנת 2022. ב-17 בינואר 2020 ערך את הופעת הבכורה שלו במועדון, בניצחון 0–2 על סטראנר במסגרת הגביע הסקוטי.

ב-22 באוגוסט 2020 ערך את הופעת הבכורה שלו בליגת העל הסקוטית, כשנכנס כמחליף בדקה ה-86 בניצחון 0–2 על קילמרנוק במסגרת המחזור החמישי לעונת . ב-25 בפברואר 2021 הבקיע את שער הבכורה שלו במועדון, בניצחון 2–5 על רויאל אנטוורפן במסגרת שלב 32 הגדולות של הליגה האירופית לעונת 2020/2021. בסך הכול ערך בעונה זו שבע הופעות ליגה.

ב-4 בינואר 2022 חתם באברטון לחמש וחצי שנים. תמורת העברתו שילמה הקבוצה לריינג'רס סכום שהוערך ב-11 מיליון פאונד כולל בונוסים.

## קריירה בינלאומית
ב-6 ביוני 2021 ערך פטרסון את הופעת הבכורה שלו בנבחרת סקוטלנד, כשנכנס כמחליף בדקה ה-64 בניצחון 0–1 על נבחרת לוקסמבורג במשחק ידידות. הוא נכלל בסגל נבחרת סקוטלנד לטורניר יורו 2020 בשנת , וערך הופעה אחת בטורניר, בהפסד 1–3 לנבחרת קרואטיה.

## תארים
;גלאזגו ריינג'רס
* אליפות סקוטלנד (1): 2020/2021

## קישורים חיצוניים

## הערות שוליים

קטגוריה:כדורגלנים סקוטים
קטגוריה:מגני כדורגל סקוטים
קטגוריה:כדורגלני גלאזגו ריינג'רס
קטגוריה:כדורגלני נבחרת סקוטלנד
קטגוריה:גלאזגו: כדורגלנים
קטגוריה:כדורגלני יורו 2020
קטגוריה:כדורגלני אברטון
קטגוריה:סקוטים שנולדו ב-2001
Alien (שיר של סברינה קרפנטר וג'ונאס בלו)

"**Alien**" הוא סינגל שהוקלט על ידי הזמרת האמריקאית, סברינה קרפנטר, והתקליטן והמפיק המוזיקלי הבריטי, ג'ונאס בלו. הסינגל נמצא במהדורה היפנית של האלבום *Blue* של בלו ובהמדורה היפנית של האלבום *Singular: Act I* של קרפנטר. השיר נכתב על ידי קרפנטר, ג'ין ג'ין ובלו, והופק על ידי בלו. השיר יצא, על ידי הוליווד רקורדס, ב-16 במרץ 2018.

נכון לספטמבר 2021, השיר הושמע למעלה מ-83 מיליון פעמים בספוטיפיי.

## וידאו קליפ
הווידאו קליפ הראשון של הסינגל, שבויים על ידי אלכסנדרה גאווילט, יצא לראשונה ב-16 במרץ 2018. נכון לספטמבר 2021, הווידאו קליפ נצפה למעלה מ-729 מיליון פעמים.

הווידאו קליפ השני של הסינגל, שבויים על ידי קארלי קאסון, יצא לראשונה ב-30 במרץ 2018. נכון לספטמבר 2021, הווידאו קליפ נצפה למעלה מ-16 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי סברינה קרפנטר
קטגוריה:שירי ג'ונאס בלו
קטגוריה:שירים באנגלית
קטגוריה:שירים שנכתבו על ידי ג'ונאס בלו
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי סברינה קרפנטר
קטגוריה:שירי דאנס-פופ
קטגוריה:סינגלים בהוצאת הוליווד רקורדס
ליאון ליבגולד

**ליאון ליבגולד** (באנגלית: **Leon Liebgold**; 31 ביולי 1910 – 3 בספטמבר 1993) היה שחקן יידיש שהופיע במשך 50 שנה על הבמה היידית וכיכב בסרטים במהלך תור הזהב של קולנוע היידיש בשנות השלושים. ידוע בעיקר בזכות תפקידיו בסרטי היידיש "הדיבוק" (1937) ו"טביה" (1939).

## ביוגרפיה
ליאון ליבגולד היה בן לשחקני היידיש באשה וזלמן ליבגולד.

אביו היה מנהל תיאטרון היידיש בקרקוב, כילד שיחק בהצגות במסגרת הלהקה של אביו.

בשנת 1927, הפך לשחקן מקצועי בתיאטרון "Reklam" בווינה.

בשנת 1928 הפך לחבר ב"להקת וילנה", שם הופיע עד שנת 1933.

במסגרת הלהקה יצא לסיבוב הופעות ברחבי אוסטריה, גרמניה, רומניה, פולין ועוד.

בשנת 1934 הפך לחבר בלהקת "cooperative" בקרקוב.

בשנת 1935 התחתן ליבוגלד עם השחקנית לילי ליליאנה, ויצא לסיבוב הופעות ברחבי אירופה עם הלהקה "Yidisher bande".

מלבד עבודתו בצעירותו כמבצע ושחקן תיאטרון בפולין, זכה ליבגולד לעיקר תהילתו על שום תפקידיו במספר סרטים בשפת היידיש ובהם "אידל מיטן פידל" (1936) ו-"הדיבוק" (1937). לאחר השלמת עבודתו בסרט "הדיבוק", עזב בשנת 1937 את פולין יחד עם אשתו לילי ליליאנה והיגר לארצות הברית.

בשנת 1940 שיתף פעולה עם להקת איגודים שיתופית בשיקגו.

בשנת 1941 פעל השיתוף להקת איגודים שיתופית בדטרויט.

בשנת 1943 הפך לחבר באיגוד שחקני היידיש, והופיע בתיאטרון השדרה (New York's Second Avenue Theatre) בניו יורק.

במלחמת העולם השנייה שירת כסמל בצבא ארצות הברית.

לאחר סיום שירותו הצבאי, פעל בניו יורק עד 1954, אז נסע עם אשתו לשמש ככוכב אורח בתיטארון סוליי בארגנטינה, שם הופיע לראשונה באופרה ע"פ עיבודו של וולף ג'וליאן לסרט "שדות ירוקים" (שנכתב על ידי פרץ הירשביין).

בשנת 1955 החל לפעול שוב בניו יורק, ובשנים 1958 ו - 1959 יצא לסיבובי הופעות ברחבי אמריקה במסגרת "Yiddish National Farband".

בסוף שנות ה-70 שימש ליבגולד כנשיא האיחוד של אחד מאיגודי התיאטרון העתיקים ביותר בארצות הברית. במשך ארבע שנים, בין שנות ה-70 לשנות ה-80, כיהן כנשיא הברית התיאטרלית, הידועה באופן לא רשמי כקרן היידיש, ארגון רווחה לשחקנים המבוססים בניו יורק.

ליבגולד נפטר בשנת 1993, בגיל 83, ונקבר בבית הקברות "הר חברון".

## פילמוגרפיה נבחרת

## קישורים חיצוניים

* Sh. E. form Mordecai Yachson, Leon Liebgold, Lives in the Yiddish Theatre
* Leon Liebgold, Wikipedia
* Leon Liebgold, IMDb
* Zalman Liebgold, Museum of the Yiddish theatre
* Basha Liebgold, Museum of the Yiddish theatre
* Leon Liebgold, The New York Times
* Broadway World
* "The New York Times, "God, Man, Devil

## הערות שוליים

קטגוריה:ויקיפדיה: ערכים של משתמשים חדשים
קטגוריה:יהודים שהיגרו מפולין לארצות הברית
קטגוריה:שחקני תיאטרון יידיש
קטגוריה:שחקני קולנוע יידיש
קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:אמריקאים שנולדו ב-1910
קטגוריה:אמריקאים שנפטרו ב-1993